"ngosuku lwesithathu, amaphoyisa amabi athatha incwajana yokubhala nohlu lwamagama amalungu ebandla engangikulahle emgqonyeni wezibi futhi angiphenya ngemibuzo. lapho ngibona lezi zinto, ngazizwa ngingakhululekile kakhulu futhi ngazibeka icala futhi ngazisola. ngakuzonda ukuthi ngaba yigwala kakhulu futhi ngaba netwetwe nokuthi angibanga nesibindi esanele ngaleso sikhathi ngiphonsa isikhwama epayipini lendle, okwaholela kule nkinga enkulu. ngakuzonda ngokwengeziwe ukuthi angizange ngilalele amalungiselelo omndeni kankulunkulu futhi ngahamba nalezi zinto lapho ngifeza umsebenzi wami, okwase kubangele ibandla lokhu kulahlekelwa okukhulu. ngangazi kahle kamhlophe ukuthi babungifanele lobu bunzima engangibhekene nabo ngalolu suku nokuthi kwakuyindlela kankulunkulu yokungisola nokungahlulela, futhi ngangizimisele ukukwamukela. ngangizimisele futhi ukwethembela kunkulunkulu ukuze nginqobe usathane. ngalesi sikhathi ngacabanga ngeculo lokuhlangenwe nakho: “anginandaba nendlela engaphambili; ngenza intando kankulunkulu kuphela njengomsebenzi wami. anginandaba futhi nekusasa lami. njengoba sengikhethe ukuthanda unkulunkulu, ngiyokwethembeka kuze kube sekugcineni. kungasho lutho ukuthi zinkulu kangakanani izingozi nobunzima, noma ukuthi imagudlugudlu futhi imangelengele kangakanani indlela ephambili, ngoba ngiphokophele osukwini unkulunkulu azozuza ngalo inkazimulo, ngizokushiya konke bese ngilwela ukuya phambili” (“ukuhamba endleleni yokuthanda unkulunkulu” kwethi landelani iwundlu nihlabelele izihlabelelo ezintsha) ngacula buthule leli culo futhi inhliziyo yami yaphinde yaba nokholo kanye namandla. amaphoyisa amabi angibuza: “ingabe lezi zinto ngezakho? sitshele iqiniso, ngeke sikuphathe kabi. ungumsolwa futhi uqanjelwe amanga. inkolo yakho iyihlelo elibi; unkulunkulu omkholwayo akaqondakali futhi ukude kakhulu, uyinto engenangqondo. iqembu lobukhomanisi lilungile, futhi kufanele wethembele eqenjini nakuhulumeni. uma unanoma iyiphi inkinga, ungeza kithi futhi siyokusiza uyixazulule. uma udinga usizo lokuthola umsebenzi, singakusiza futhi. mane uvume konke mayelana nebandla lenu; sitshele ukuthi benzani laba bantu abasohlwini lwakho. bahlala kuphi? ubani umphathi wakho?” ngabubona ubuqili bamanga abo ngase ngithi: “lezi zinto akuzona ezami, angizazi.” lapho bebona ukuthi ngeke ngidalule lutho, khona--ke isimo sabo sangempela savela futhi angishaya ngonya sengilele phansi futhi aqhubeka engishaya ngobudlova futhi esebenzisa onke amandla awo ukuze angihudule ngozankosi ababesezandleni zami. lapho engihudula ngokwengeziwe, ozankosi babeqina kakhulu ezandleni futhi basike inyama yami. kwakubuhlungu kakhulu kangangokuthi ngakhala kakhulu futhi amaphoyisa amabi ngonya athi: “sizokwenza ukhulume, sizokupitshiza kancane kancane njengomuthi wokuxubha ukuze sikwenze ukhulume!” ekugcineni, athatha izandla zami zombili ase ezibopha azibhekisa ngemuva kwesihlalo futhi angenza ngahlala phansi. angishaya futhi esebenzisa amandla awo ase ecindezelela phansi izingalo zami; ngezwa ubuhlungu obungachazeki kwaba sengathi izingalo zami zizokwephuka. amaphoyisa amabi angihlukumeza futhi ngesikhulu isankahlu athi: “khuluma!” ngokunganqikazi ngathi: “angazi!” “uma ungakhulumi sizokubulala; uma ungakhulumi khona--ke ungalindeli ukuphila; sizokubopha iminyaka eyishumi, iminyaka engamashumi amabili, ukuphila kwakho konke; ungake ulindele ukuthi uzoke uphume!” lapho ngizwa lokhu, kwafika masinyane umbono engqondweni yami: kufanele nginqume ukuba ngizimisele ngokuya ejele ukuphila kwami konke. ngemva kwalokho ngacabanga ngeculo lokuhlangenwe nakho: “nginikeza umnikelo omnandi kakhulu kunkulunkulu, ngizigcinele okumuncu kakhulu. yima futhi ufakazele unkulunkulu ngokuqinile, ungavumeli usathane. oh! amakhanda angalimala negazi lingagobhoza, kodwa isithunzi sabantu bakankulunkulu asinakulahleka. ithemba likankulunkulu lihlala enhliziyweni, kufanele nginqume ukuhlaza usathane omdala” (“ngifisa ukubona usuku unkulunkulu ayothola ngalo inkazimulo” kwethi landelani iwundlu nihlabelele izihlabelelo ezintsha). unkulunkulu wangikhanyisela, wangenza ngaqina futhi ngaba nesibindi wase enginikeza ukholo nokuzimisela ukuba ngibhekane nakho konke futhi nginike ubufakazi ngonkulunkulu. ngenxa yalokho, icebo lamaphoyisa amabi aliphumelelanga; angishaya aze akhathala, ayesengiphindisela egunjini lensimbi.